CELEX: C2006/237/31
Language: hu
Date: 2006-09-30 00:00:00
Title: F-83/06. sz. ügy: 2006. július 30-án benyújtott kereset – Schell kontra Bizottság

30.9.2006   
            
            
               HU
            
            
               Az Európai Unió Hivatalos Lapja
            
            
               C 237/18
            
         2006. július 30-án benyújtott kereset – Schell kontra Bizottság
   (F-83/06. sz. ügy)
   (2006/C 237/31)
   Az eljárás nyelve: francia
   Felek
   
      Felperes: Arno Schell (Brüsszel, Belgium) (képviselő: F. Frabetti ügyvéd)
   
      Alperes: az Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék semmisítse meg a 2004. és a 2005. évi előléptetési időszak alapján előléptetett tisztviselők listáit annyiban, amennyiben azokon a felperes neve nem szerepel, valamint – ehhez kapcsolódóan – e határozatok előkészítő aktusait;
            
         
               —
            
            
               másodlagosan, a Közszolgálati Törvényszék semmisítse meg a felperes vonatkozásában az előbb említett előléptetési időszakok alapján elsőbbségi pontokat megállapító határozatokat;
            
         
               —
            
            
               a Közszolgálati Törvényszék kötelezze az alperest a költségek viselésére.
            
         Jogalapok és fontosabb érvek
   Keresetének alátámasztására az alperes hét jogalapot hoz fel, amelyek közül:
   
               —
            
            
               az elsőt a személyzeti szabályzat 45. cikkének megsértésére;
            
         
               —
            
            
               a másodikat az említett cikk általános végrehajtási rendelkezéseinek megsértésére;
            
         
               —
            
            
               a harmadikat a hátrányos megkülönböztetés tilalma elvének megsértésére;
            
         
               —
            
            
               a negyediket a „Tisztviselők értékelése és előléptetése” igazgatási útmutató és az ezt követő igazgatási útmutatók megsértésére;
            
         
               —
            
            
               az ötödiket az önkényes eljárás és a hatáskörrel való visszaélés tilalma elvének, valamint az indokolási kötelezettség megsértésére;
            
         
               —
            
            
               a hatodikat a bizalomvédelem elvének és a „patere legem quam ipse fecisti” regula megsértésére;
            
         
               —
            
            
               a hetediket a gondoskodási kötelezettség megsértésére
            
         alapítja.